นายกรัฐมนตรี กำชับเร่งแก้ไขปัญหาน้ำท่วม กทม. ช่วยบรรเทาความเดือดร้อนประชาชน
นายกรัฐมนตรี กำชับเร่งแก้ไขปัญหาน้ำท่วม กทม. ช่วยบรรเทาความเดือดร้อนประชาชนพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานการแก้ไขปัญหาการระบายน้ำในเขต กทม. ว่า จะมีการติดตั้งสถานีสูบน้ำชั่วคราวและวางแผนระบายน้ำในพื้นที่เสี่ยง 14 จุด และพื้นที่เฝ้าระวัง 56 จุด เพิ่มความถี่การจัดเก็บขยะและสิ่งปฏิกูลในแหล่งน้ำ รวมทั้งบูรณาการระหว่างหน่วยงานเพื่อเร่งระบายน้ำบริเวณพื้นที่รอยต่อของ กทม.ให้ลงสู่แม่น้ำเจ้าพระยา หรือทะเลโดยตรง และจัดเจ้าหน้าที่การไฟฟ้าประจำสถานีสูบน้ำสำคัญ เพื่อแก้ไขปัญหาทันทีหากระบบขัดข้องนอกจากนี้ กรมชลประทาน กรมทางหลวงและกรมเจ้าท่า ได้เสนอแผนงานแก้ไขและปรับปรุงระบบระบายน้ำที่สามารถทำได้ทันที ใช้เวลาไม่เกิน 3 เดือนรวม 32 โครงการ ครอบคลุมพื้นที่ กทม.และรอยต่อ และขุดลอกแม่น้ำท่าจีนตอนบนที่ จังหวัดสุพรรณบุรี ส่วน กทม.จะต้องเร่งสำรวจและจัดทำบัญชีสิ่งกีดขวางทางน้ำพร้อมแผนปรับปรุงให้แล้วเสร็จในปีนี้นายกรัฐมนตรี ยังรับทราบด้วยว่า กทม.ได้ปรับปรุงคลองลาดพร้าว ซึ่งเป็น 1 ในคลองสายหลัก 9 แห่งแล้วเสร็จ ก่อสร้างอุโมงค์ระบายน้ำแล้วเสร็จ 4 แห่ง จากแผน 9 แห่ง ทำแก้มลิงแล้วเสร็จ 31 แห่ง อยู่ระหว่างดำเนินการเพิ่มอีก 7 แห่ง และภายในเดือนกรกฎาคมนี้ จะขุดลอกคูคลอง 80 สาย ความยาว 118 กม. ขณะที่กรมทางหลวงได้ขยายท่อ ดันท่อลอดถนน และติดตั้งเครื่องสูบน้ำ เพื่อช่วยเร่งระบายน้ำริม ถนนวิภาวดีรังสิตทั้ง 2 ฝั่ง และเตรียมโครงการแก้ไขปัญหาน้ำท่วมบนถนนสาย 304 (แจ้งวัฒนะ) ภายในปีนี้ด้วยนายกรัฐมนตรี กำชับให้ทุกหน่วยเร่งดำเนินการตามแผนให้แล้วเสร็จโดยเร็ว และจะต้องทำงานหนักขึ้นในช่วงที่จะมีฝนตกหนัก เพื่อบรรเทาความเดือดร้อนของประชาชนให้ได้มากที่สุด#นายกรัฐมนตรี#น้ำท่วม #สำนักข่าว #กรมประชาสัมพันธ์